Notum sit omnibus Christicolis et maxime Matisconensis civitatis proceribus, quia cum essem ego Otto comes apud Matisconem civitatem, adiit meam presentiam quidam canonicus Sancti Vincentii, vocabulo Ainardus, dicens non recte calumniari a meis exactoribus alodum suum qui est in pago Lugdunensi, in agro Tromacensi, in villa Croteldi, et in villa Flaciaco, et in villa Cavaniaco, et in ripa Vele; hec sunt vinee cum domibus, campis, pratis, aquis aquarumque decursibus. Cujus clamorem, ego Otto audiens, diligenter inquisivi et inveni in aliquibus rebus meam rectitudinem. Domnus autem Gauslenus, predicte urbis episcopus, et canonici ejus rogaverunt ut pro Dei amore et Sancti Vincentii, omnesque consuetudines ex his terris Sancto Vincentio donarem, quod et feci pro anime mee remedio. S. Ainardi qui per hanc cartam supradictas res Sancto Vincentio donavit ad mensam fratrum. S. Ottonis comitis. S. Helisabeth uxoris ejus. S. Uduldrici. S. Willelmi. S. Gausleni episcopi. S. Adalardi. S. Otgerii.